ΓΡΑΠΤΗ ΕΡΩΤΗΣΗ E-1135/02

υποβολή: Stavros Xarchakos (PPE-DE) προς την Επιτροπή

(22 Απριλίου 2002)

Θέμα: Απόψεις του Επιτρόπου κ. Πάττεν για την Αλβανία

Ο Επίτροπος κ. Πάττεν απάντησε στις 26.03.2002 στην ερώτησή μου με αριθμό Ε-0331/02(1), αναφέροντας την πρωτότυπη άποψη ότι δεν μπορεί να γίνεται λόγος για δίωξη της ελληνικής μειονότητας στην Αλβανία και ότι η χώρα αυτή επιδεικνύει πνεύμα συνεργασίας σε θέματα μειονοτήτων. Ανέφερε, επίσης, και το απίστευτο στοιχείο της ύπαρξης 2 μόλις λυκείων ελληνικής γλώσσας (λέγοντας μάλιστα επί λέξει ότι είναι στην ευχάριστη θέση να δίνει μια τέτοια πληροφορία ) όταν η ελληνική εθνική μειονότητα αριθμεί 400 000 μέλη και έχειποστεί επί δεκαετίες τις απηνείς διώξεις όλων των αλβανικών καθεστώτων.

Πάντως, η κατάσταση στην Αλβανία δεν φαίνεται να είναι όσο ειδυλλιακή την παρουσιάζει ο κ. Πάττεν αφού στις 04.04.02 η Ευρωπαϊκή Επιτροπή εξέδωσε την Ετήσια Έκθεση για τη Σταθεροποίηση και τη Διαδικασία Σύνδεσης στη Νοτιοανατολική Ευρώπη (Δελτίο Agence Europe, 05.04.02, σελ.10) όπου η Επιτροπή ανακοινώνει ότι η κατάσταση στην Αλβανία δεν είναι καθόλου ικανοποιητική. Συγκεκριμένα αναφέρει ότι επικρατούν συγκρουσιακές πρακτικές και τα ατομικά συμφέροντα κυριαρχούν πάνω στα κοινά, οι εκλογές ουδόλως πλησιάζουν τα ισχύοντα διεθνώς, η νομοθεσία σπανίως εφαρμόζεται, η διοίκηση είναι αδύνατη και διεφθαρμένη και η διαφθορά και το οργανωμένο έγκλημα είναι διαδεδομένο. Σε μια τέτοια χώρα, λοιπόν, η Επιτροπή έδωσε συνολικά 1δις ευρώ από το 1991, όπως με πληροφόρησε ο κ. Πάττεν στη γραπτή απάντησή του, από τη χρήση των οποίων δηλώνει ικανοποιημένος.

Ο κ. Επίτροπος γνωρίζει το περιεχόμενο της εκθέσεως που συνέταξαν οιπηρεσίες του· Ποιό είναι το σχόλιό του για την εικόνα που γλαφυρότατα δίνει για την Αλβανία η έκθεση αυτή· Το 1δις ευρώ σε ποιές περιοχές της Αλβανίας δόθηκε και ποιά συγκεκριμένα έργα ενίσχυσε· Ποιό μερίδιο έχει στο ποσό αυτό και ποιά ακριβώς έργαλοποιήθηκαν στο νότιο τμήμα της χώρας όπου ζουν χιλιάδες μέλη της ελληνικής εθνικής μειονότητας· Κρίνει ικανοποιητική την ύπαρξη 2 λυκείων ελληνικής γλώσσας σε μια χώρα με εκατοντάδες χιλιάδες Ελληνες μειονοτικούς· Η βία και η νοθεία που παρατηρούνται στις εκάστοτε εκλογές στην Αλβανία (και τις οποίες διαπιστώνουν και οιπηρεσίες της Επιτροπής) πώς θα σταματήσουν να σημειώνονται· Θα συνδεθεί, επιτέλους, ο σεβασμός των ανθρωπίνων δικαιωμάτων σε χώρες όπως η Αλβανία με τη χρηματοδότηση εκ μέρους της Ε.Ε.· Για ποιούς λόγους δόθηκαν συνολικά 1 δις ευρώ ενώ στη χώρα αυτή παρουσιάσθηκαν τόσες πολλές και σοβαρές παραβιάσεις·

(1) ΕΕ C 52 E της 6.3.2003, σελ. 4.

Απάντηση του κ. Patten εξ ονόματος της Επιτροπής

(4 Ιουνίου 2002)

Η Επιτροπή θα ήθελε να διευκρινίσει ότι, σε απάντηση στη γραπτή ερώτηση E-0331/02 του Αξιότιμου Μέλους, δήλωσε σαφώς ότι, σύμφωνα με τα διαθέσιμα στοιχεία, στην Αλβανίαπάρχουν περίπου 30 δημοτικά σχολεία, 40 γυμνάσια και δύο λύκεια ελληνικής γλώσσας. Όσον αφορά το μέγεθος της ελληνικής μειονότητας στην Αλβανία, η Επιτροπή θα ήθελε να τονίσει ότιπάρχει σημαντική διαφορά μεταξύ των στοιχείων που αναφέρει το Αξιότιμο Μέλος του Κοινοβουλίου και των επίσημων στατιστικών, οι οποίες αναφέρονται σε 50 000 περίπου μέλη.

Η Επιτροπή ουδέποτε παρουσίασε ως ειδυλλιακή την κατάσταση στην Αλβανία. Αντιθέτως,πό τη διεύθυνση του αρμόδιου επί των Εξωτερικών Σχέσεων Επιτρόπου, η Επιτροπή έχει δηλώσει σαφώς — μεταξύ άλλων, με την έκθεση για τη Διαδικασία Σταθεροποίησης και Σύνδεσης (ΔΣΣ) που δημοσίευσε τον Απρίλιο του 2002 — τα σημαντικά προβλήματα που πρέπει να αντιμετωπίσει η χώρα αυτή όσον αφορά την πολιτική κουλτούρα, τις εκλογές, την εφαρμογή του νομικού πλαισίου, την καταπολέμηση της διαφθοράς και του οργανωμένου εγκλήματος, κ.λπ. Η Επιτροπή, μαζί με άλλους διεθνείς εταίρους και μεμονωμένα κράτη μέλη εξακολουθεί να ενθαρρύνει με σθένος την Αλβανία να σημειώσει πρόοδο προς τους τομείς αυτούς, πράγμα που αποτελεί καθοριστικό στοιχείο για τη σημαντική προσέγγιση της Ένωσης.

Όσον αφορά τα ανθρώπινα δικαιώματα και την προστασία των μειονοτήτων, η προαναφερόμενη έκθεση για τη ΔΣΣ είναι δίκαιη, ισορροπημένη και σύμφωνη προς τις προηγούμενες δηλώσεις της Επιτροπής.

Από την έναρξη ήδη της διαδικασίας μεταρρύθμισης, η Κοινότητα, τα κράτη μέλη, τα σημαντικότερα διεθνή χρηματοπιστωτικά ιδρύματα (Παγκόσμια Τράπεζα, Διεθνές Νομισματικό Ταμείο, Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ), Ευρωπαϊκή Τράπεζα Επενδύσεων (ΕΤΕ) και διάφορες άλλες χώρεςποστήριξαν την Αλβανία για την αντιμετώπιση των θεμελιωδών και δυσχερών προβλημάτων που έπρεπε να αντιμετωπίσει. Κατά την εν λόγω περίοδο, η εκτέλεση των έργων αναβαλλόταν προσωρινά, κάθε φορά που κρινόταν αυτό δικαιολογημένο από την κοινωνική και πολιτική κατάσταση. Σήμερα, η Επιτροπή θεωρεί ότι η κατάσταση των ανθρώπινων δικαιωμάτων στην Αλβανία δεν μπορεί να δικαιολογήσει διακοπή της παρεχόμενης προς αυτήν συνδρομής.

Τα χρηματοδοτούμενα από την Κοινότητα έργα αφορούν εν γένει τη χώρα στο σύνολό της (με εξαίρεση την παροχή βοήθειας στους πρόσφυγες του Κοσσυφοπεδίου). Η παροχή βοήθειας έχει καλύψει πολλούς τομείς, μεταξύ των οποίων συμπεριλαμβάνονται η ανθρωπιστική βοήθεια, η μακροοικονομική βοήθεια, οιποδομές, η γεωργία, ηγεία, η εκπαίδευση, η δημόσια διοικητική μεταρρύθμιση, το δικαστικό σώμα και τα όργανα επιβολής του νόμου, η δημοκρατία και τα ανθρώπινα δικαιώματα, καθώς και η διασυνοριακή συνεργασία. Είναι σημαντικό ναπενθυμιστεί ότι όλα τα κοινοτικά έργα εξετάζονται ενδελεχώς από τα κράτη μέλη και ότι το πρόγραμμαποβάλλεται προς χρηματοδότηση μόνο μετά την έγκριση των κρατών μελών.

Πολλά έργα έχουν εφαρμοστεί στα νότια της χώρας. Ορισμένα σημαντικά παραδείγματα είναι τα εξής:ποδομήδροδότησης στο Αργυρόκαστρο, λύματα και αποχέτευση στους Αγίους Σαράντα, το σημείο συνοριακής διέλευσης στην Κακαβιά και η οδός πρόσβασης από το Αργυρόκαστρο, η συνοριακή διέλευση στο Tri Urat και η οδός πρόσβασης σάυτό (η οποία πρόκειται να περατωθεί τον Αύγουστο), η οδός Korca-Kapsthice και η συνοριακή διέλευση στο Kapsthice (η οποία πρόκειται να περατωθεί τον Ιούνιο του 2002), καθώς και η συνοριακή διέλευση της Κονίσπολης, σε συνεργασία με την κυβέρνηση της Ελλάδας. Επιπλέον, η Επιτροπή συνεργάζεται με την κυβέρνηση της Ελλάδας στη συνοριακή διέλευση της Κονίσπολης.

Η Επιτροπή έχει επίσης χρηματοδοτήσει έργα που σκοπό έχουν να προωθήσουν τη συμμετοχή των διαφόρων εθνοτικών ομάδων στη διαδικασία λήψεως αποφάσεων και να βελτιώσουν τις δι-εθνοτικές σχέσεις (περάτωση έργου στην περιοχή των Αγίων Σαράντα καιπό εκτέλεση έργο για τη δημιουργία παρατηρητηρίου για τις δι-εθνοτικές σχέσεις στη Νότια Αλβανία).